OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 1 Pv 182/15/5511-4	Žilina 26.08.2016 
EEČ: 2-43-279-2016

U Z N E S E N I E

Trestná vec:	obv. XXXXX 
Trestný čin:	Prečin Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorá je trestne stíhaná pre trestný čin:
- Prečin Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žilina zo dňa 18.6.2015 spisová značka 1 Pv 182/15/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 27.12.2014 v presne nezistenom čase v popoludňajších hodinách v Žiline na autobusovej stanici SAD na WC po tom, čo cez okienko videla neznámeho muža ako niečo položil na skrinku rozvodne plynu a z miesta odišiel zistila, že na skrinke sa nachádza mobilný telefón zn. XXXXX S5 Black, IMEI: 356100068785409, ktorý z miesta zobrala, čím spôsobila XXXXX škodu vo výške 619,- €,  

Uznesením prokurátora Okresnej prokuratúry Žilina zo dňa 18.6.2015, spisová značka 1 Pv 182/15/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením pod vyššie uvedenou sp. značkou zo dňa 18.06.2015 som podmienečne zastavil trestné stíhanie obvinenej XXXXX, stíhanej pre prečin zatajenia veci podľa § 236 ods. 1 Tr. zák. a určil jej skúšobnú dobu v trvaní 12 (dvanásť) mesiacov, ktorá uplynula dňa 04.07.2016.

	Konštatujem, že zo správ, ktoré boli zabezpečené od príslušných orgánov, z odpisu z registra trestov GP SR ako i z lustrácie vykonanej na tunajšej prokuratúre je zrejmé, že obvinená XXXXX počas skúšobnej doby viedla riadny život, bolo zistené, že sa nedopustila žiadnych priestupkov a nebola ani súdom odsúdená. Obvinená teda splnila všetky zákonné podmienky pre vyslovenie o osvedčení sa. Na základe vyššie uvedených skutočností som rozhodol tak, ako je uvedené vo výrokovej časti tohto uznesenia, teda, že sa obvinená XXXXX v skúšobnej dobe podmienečného zastavenia trestného stíhania podľa § 217 ods. 1 Tr. por. osvedčila.

	V zmysle § 217 ods. 4 Tr. por. právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa § 9 ods. 1 písm. e) Tr. por.   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

Mgr. Marian Ukrop
prokurátor